**Jegyzőkönyv**

Készült: 2019. szeptember 26-án (csütörtök) 16.30 órakor tartott Litér Község Önkormányzat Pénzügyi, Gazdasági és Településfejlesztési nyílt bizottsági ülésén.

**Jelen vannak:**

Lukáts Gábor PB elnök

Heffler Gáborné PB tag

Balogh László PB tag

Bódi János PB tag

Varga Mihály PB tag

Zavada Csaba PB tag

**Meghívottak:**

Szedlák Attila, polgármester

Kondics István alpolgármester

Bencze Éva, jegyző

Auerbach János képviselő

Némethyné Brand Júlia pénzügyi csoportvezető

**Lukáts Gábor a** **Pénzügyi, Gazdasági és Településfejlesztési Bizottság elnöke (a továbbiakban: PB elnök)**

Megnyitom az ülést, köszöntöm a bizottság tagjait. Megállapítom, hogy a 6 fő bizottsági tagból 6 fő bizottsági tag jelen van, az ülés határozatképes.

Van-e hozzászólás, kiegészítés a napirendi pontokat illetően?

**Lukáts Gábor PB elnök**

Kérem kézfeltartással szavazzon, aki a napirendi pontokkal egyetért.

Pénzügyi, Gazdasági és Településfejlesztési Bizottság 6 igen szavazattal egyetért.

**Napirendi pontok**

**1.) Közművelődés érdekeltségnövelő pályázat**

*Előadó: Szedlák Attila polgármester*

**2.) Litér Község Önkormányzatának 2019. évi költségvetési módosítása**

*Előadó: Szedlák Attila polgármester*

**3.) A Balatonalmádi Család- és Gyermekjóléti Központ és Szociális Szolgálat szakmai feladatának támogatása**

*Előadó: Szedlák Attila polgármester*

**4.) Döntés a Bursa Hungarica Felsőoktatási Önkormányzati Ösztöndíjrendszerhez való csatlakozásról**

*Előadó: Szedlák Attila polgármester*

**5.) Szociális célú tűzifarendelet elfogadása**

*Előadó: Szedlák Attila polgármester*

**6.) Vegyes ügyek**

**NAPIREND TÁRGYALÁSA**

**1.) Közművelődés érdekeltségnövelő pályázat**

*Előadó: Szedlák Attila polgármester*

**Lukáts Gábor PB elnök**

Az első napirendi pont a 2019. évi Közművelődési érdekeltségnövelő pályázat.

Van-e szóbeli kiegészítés?

**Szedlák Attila polgármester**

A program keretében lehetőségünk nyílik a közművelődési intézmény eszközállományának bővítésére, egy multifunkciós nyomtatóval és egy fényképezőgéppel. A beszerzés teljes bruttó költsége 259.207 Ft, amelyből a támogatás összege 159.207Ft, az önerő 100.000Ft. A pályázat benyújtásához szükséges igazolni az önrész biztosítását határozatban, illetve a költségvetési rendeletekben is elkülönítetten kell biztosítani. Több éve sikerrel pályázunk, most újabb eszközbeszerzést tudunk megvalósítani. Ezért javaslom idén is a pályázat benyújtását.

A pályázati döntés határideje 2019.10.28.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a képviselő-testület felé a Közművelődési érdekeltségnövelő pályázathoz 100.000Ft önrész biztosítását a céltartalék terhére.

A Pénzügyi, Gazdasági és Településfejlesztési Bizottság 6 igen szavazattal elfogadja

**73/2019.(IX.26) PB határozat**

A Pénzügyi, Gazdasági és Településfejlesztési Bizottság 6 igen szavazattal elfogadásra javasolja Litér Község Önkormányzata Képviselő-testület fele a Közművelődés érdekeltségnövelő pályázathoz 100.000Ft önrész biztosítását a tartalék terhére.

Határidő: azonnal

Felelős: Lukáts Gábor PB elnök

**2.) Litér Község 2019. évi költségvetésének módosítása.**

Előadó: Szedlák Attila polgármester

**Lukáts Gábor PB elnök**

A második napirendi pont a Litér Község 2019. évi költségvetésének módosítása

Van-e szóbeli kiegészítés?

**Szedlák Attila polgármester**

A napirendi ponton belül a Közös Önkormányzati Hivatal előirányzat módosításáról is szükséges beszélni, mivel a módosítás érinti az Önkormányzat költségvetés módosítását.

Királyszentistván Község Önkormányzata a köztisztviselők elmúlt öt éves munkáját jutalmazásképpen szeretné megköszönni, ezért 352.500Ft jutalom keretet állapított meg. Litér Község Önkormányzatánál ez a bevétel a Közös Hivatal intézmény finanszírozását növeli.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a képviselő-testület felé, a Litéri Közös Önkormányzat Hivatal 2019.évre vonatkozó költségvetési módosítását.

A Pénzügyi, Gazdasági és Településfejlesztési Bizottság 6 igen szavazattal elfogadja

**74/2019.(IX.26) PB határozat**

A Pénzügyi, Gazdasági és Településfejlesztési Bizottság 6 igen szavazattal elfogadásra javasolja Litér Község Önkormányzata Képviselő-testület fele a Litéri Közös Önkormányzati Hivatal 2019.évi költségvetési módosítását.

Határidő: azonnal

Felelős: Lukáts Gábor PB elnök

**Szedlák Attila polgármester**

Az előterjesztést mindenki megkapat. Azzal egészíteném ki, hogy az iparűzési adó bevételünk a tervezett előirányzathoz képest nőtt, de végleges adatot csak a negyedéves zárás után tudunk a költségvetésbe bemozgatni, így előzetesen 5.000.000Ft összeggel emeltük meg mind a bevételi, mind a kiadási előirányzatunkat.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a képviselő-testület felé, a Litér Község Önkormányzatának 2019.évre vonatkozó költségvetési módosítását.

A Pénzügyi, Gazdasági és Településfejlesztési Bizottság 6 igen szavazattal elfogadja

**75/2019.(IX.26) PB határozat**

A Pénzügyi, Gazdasági és Településfejlesztési Bizottság 6 igen szavazattal elfogadásra javasolja Litér Község Önkormányzata Képviselő-testület fele Litér Község Önkormányzatának 2019.évi költségvetési módosítását.

Határidő: azonnal

Felelős: Lukáts Gábor PB elnök

**3.) A Balatonalmádi Család- és Gyermekjóléti Központ és Szociális Szolgálat szakmai feladatának támogatása**

*Előadó: Szedlák Attila polgármester*

**Lukáts Gábor PB elnök**

Az harmadik napirendi pont a Balatonalmádi Család- és Gyermekjóléti Központ és Szociális Szolgálat szakmai feladatának támogatása.

Van-e szóbeli kiegészítés?

**Szedlák Attila polgármester**

A Képviselő-testület 2019. augusztus 22-i ülésén hozzájárult a litéri gondozói státuszt 3 főről 4 főre bővítéséhez, a településen így tudjuk biztosítani a várakozó listán lévő gondozást igénylők ellátását. A Balatonalmádi Család- és Gyermekjóléti Központ és Szociális Szolgálattól megkaptuk Litér vonatkozásában a tájékoztatót az egy fő emelésével járó költségvetés módosításáról. A 1354/2019.(VI.14.) Korm. határozat alapján a minimálbér és a garantált bérminimum emelésével kapcsolatban a társulás támogatást kapott. A támogatási összeg és a státusz emelés miatt jelentkező kiadási összeg különbözetéből adódóan a településre jutó szakszolgálat fele a finanszírozás módosul. Ez pozitív, még mindig a település részéről fizetendő forráskülönbözet 794.094Ft-al csökkent. A következő időszak vonatkozó lépésekről a későbbi koncepcióban gondoskodni kell az ellátást biztosítani szükséges.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a képviselő-testület felé, Balatonalmádi Szociális Társulás pénzeszközátadási előirányzatának módosítását.

A Pénzügyi, Gazdasági és Településfejlesztési Bizottság 5 igen szavazattal 1 tartózkodással elfogadja.

**76/2019.(IX.26) PB határozat**

A Pénzügyi, Gazdasági és Településfejlesztési Bizottság 5 igen szavazattal és 1 tartózkodással elfogadásra javasolja Litér Község Önkormányzata Képviselő-testület fele a Balatonalmádi Család- és Gyermekjóléti Központ és Szociális Szolgálat részére a pénzeszközátadási előirányzatának csökkentését 794.045Ft összeggel. A csökkentés a 1354/2019.(VI.14.) Korm. határozat alapján a Litérre eső bevétel és kiadási előirányzat megnevezésű költségvetési kiadás módosul.

Határidő: azonnal

Felelős: Lukáts Gábor PB elnök

**4.) Döntés a Bursa Hungarica Felsőoktatási Önkormányzati Ösztöndíjrendszerhez való csatlakozásról**

*Előadó: Szedlák Attila polgármester*

**Lukáts Gábor PB elnök**

Az negyedik napirendi pont csatlakozás a Bursa Hungarica Ösztöndíjrendszerhez.

Van-e szóbeli kiegészítés?

**Szedlák Attila polgármester**

A 2020-as évre is meghirdette az Emberi Erőforrások Minisztériuma a hátrányos helyzetű, szociálisan rászoruló fiatalok támogatását, amelyben Litér Község Önkormányzata évek óta részt vesz. A csatlakozási határidő 2019. október 2.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a képviselő-testület felé, 2020.évi csatlakozást a Bursa Hungarica Felsőoktatási Önkormányzati Ösztöndíjrendszerhez.

A Pénzügyi, Gazdasági és Településfejlesztési Bizottság 6 igen szavazattal elfogadja

**77/2019.(IX.26) PB határozat**

A Pénzügyi, Gazdasági és Településfejlesztési Bizottság 6 igen szavazattal elfogadásra javasolja Litér Község Önkormányzata Képviselő-testület fele az Emberi Erődforrások Támogatáskezelő 2020. évi pályázati Bursa Hungarica Felsőoktatási Önkormányzati Ösztöndíjrendszerhez a csatlakozást.

Határidő: azonnal

Felelős: Lukáts Gábor PB elnök

**5.) Szociális célú tűzifarendelet elfogadása**

*Előadó: Szedlák Attila polgármester*

**Lukáts Gábor PB elnök**

Az ötödik napirendi pont a 2019. évi szociális tűzifa ügye

Van-e szóbeli kiegészítés?

**Szedlák Attila polgármester**

Ebben az évben is pályázatot hirdetett a Belügyminisztérium szociális célú tűzifa program keretén belül. A pályázaton 56 köbméter tűzifa vásárláshoz kaptunk támogatást, amelyhez köb méterenként bruttó 1.270Ft önrész szükséges, amely bruttó 71.120Ft.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a képviselő-testület felé, a 2019. évi szociális tűzifa rendelete, valamint a támogatáshoz szükséges 71.120Ft önrész biztosítását a tartalék terhére.

A Pénzügyi, Gazdasági és Településfejlesztési Bizottság 6 igen szavazattal elfogadja.

**78/2019.(IX.26) PB határozat**

A Pénzügyi, Gazdasági és Településfejlesztési Bizottság 6 igen szavazattal elfogadásra javasolja Litér Község Önkormányzata Képviselő-testület fele a szociális célú tűzifa rendeletet, valamint a 71.120 FT önerő biztosítását a tartalék terhére, amelye a módosított költségvetés már tartalmaz.

Határidő: azonnal

Felelős: Lukáts Gábor PB elnök

**Lukáts Gábor PB elnök**

Megkérdezem van-e valakinek egyéb hozzászólása a vegyes ügyekhez, ha nincs több hozzászólás, a bizottsági ülést 16.55-kor lezárom.

Lukáts Gábor Heffler Gáborné

PB elnök bizottsági tag